KISKBB KÖZLEMÉNYEK 269 



sitics magasra fogva. Minthogy legalább 2 hétig folyton dézsmálták a 

 hajdinát és számításunk szerint legalább 105 métermázsa hajdinát fogyasz- 

 tottak el, ami a hajdina métermázsájának mostani maximált 130 K ára 

 mellett 13.650 korona kártételt jelent, ugyancsak apasztották a gazdaság 

 jövedelmét. Chernél István. 



Az énekes rigó a kertekbe telepszik. Az énekes rigót mindenütt óva- 

 tos erdei madárnak ismerik, amely csak vonulása alkalmával látogatja 

 a városok nagyobb kertjeit. Úgy látszik azonban, hogy mint rokona, a 

 fekete rigó, ő is még a nagyobb városok kertjeibe is kezd telepedni. 

 Egy része annak a kertnek, ahol a Magyar Királyi Ornithologiai Köz- 

 pont épülete áll parkírozott és itt a többi budai kertekhez hasonlóan 

 tömegesen fészkel a fekete rigó. Elszaporodása következtében annyira 

 ártalmassá vált a szőlőre, hogy a Magyar Királyi Ampelológiai Intézet 

 vezetősége lelövésüket határozta el. A tavaszi és őszi vonulás alkalmával 

 ebben a kertben minden esztendőben néhány énekes rigó is mutatko- 

 zott, melyek azonban a költés idejére eltűntek. Ebben az esztendőben 

 ez óvatos madarak egy párocskája ide telepedett és sikerrel költött. 

 A hím gyönyörű dalát egészen közel az intézet ablakaihoz hallatta és 

 ép oly kevéssé félt, mint a fekete rigók. Egyszer öt lépésnyire bevárt a 

 földön. Különösen az itatónál volt nagyon szelíd. A kert épületeiben a 

 háború kitörése óta hadikórház helyezkedett el, minek folytán a kertben 

 rendkívül sok ember fordul meg, annál föltünőbb, hogy ez az óvatos 

 madarakat nem riasztotta el. Eleinte azt hittem, hogy egyszeri esettel 

 van dolgom, de ugyanezzel találkoztam Lőcsén (Szepesm.) szüleim kert- 

 jében is. Az énekes rigók e helyen is csak az őszi és tavaszi vonulás 

 alkalmával voltak láthatók, a kert elülső részében fekvő erdőcskétől 

 odacsalogatva. Ez idén egy pár már megtelepedett. Ebből azt következ- 

 tetem, hogy szemünk előtt az énekes rigó is ép úgy kezd kerti madárrá 

 válni, mint néhány évtizeddel ezelőtt a fekete rigó. Rövid közleményem 

 talán mások figyelmét is fölhívja erre a jelenségre és nemsokára több 

 adat birtokába jutunk. Dr. Greschik Jenő. 



A fülemile sitke (Calamodus /wí'/ű!/?í7/7ö^í7/z Temm.) ujabb előfordulása. 

 Ennek a kevéssé ismert déleurópai nádi énekesnek eddig a Fertő a leg- 

 északibb hazai lelőhelye. Legnagyobb számban a velencei-tavon és a 

 dinnyési mocsárban található. A Balaton somogyi partja mentén, így a 

 boglári berekben is előfordul, honnan 1911 ápr. 22-én hoztam egyet az 

 intézet gyűjteményébe. Ez idén pedig a zalai parton. Rendes község 

 határában is ráakadtam, hol 1 km. nádas-szakaszon két hím jelenlétét 

 állapíthattam meg. Egyikük június 19-én, a másik még július 4-én is 

 teljes erővel dalolt. 



